section_heading: O sastavu
paragraph_text: Sastav su osnovali pjevač Mikael Åkerfeldt (iz sastava Opeth), bubnjar Dan Swanö (Edge of Sanity, Nightingale), gitarist Anders "Blakkheim" Nyström (Katatonia, Diabolical Masquerade) i basist Jonas Renkse (Katatonia, October Tide) s ciljem oživljavanja starog death metala. Nakon EP-a Breeding Death, 2002. godine objavljuju prvi studijski album Resurrection Through Carnage. Godine 2005. Åkerfeldt napušta Bloodbath kako bi se mogao više fokusirati na svoj primarni sastav Opeth, a zamjenjuje ga Peter Tägtgren iz Hypocrisyja. žTakođer, Swanö se s bubnjeva prebacuje na gitaru, a njegovo mjesto preuzima Martin Axenrot iz sastava Witchery i Satanic Slaughter, te u toj postavi objavljuju drugi studijski album Nightmares Made Flesh. Ubrzo nakon toga Tägtgren napušta sastav, a nakon njega i Swanö zbog zauzetosti drugim projektima.